User:Krishna Kure

সৎনামী জাতিৰ ইতিবৃত্ত: সৎনাম ধৰ্মৰ অনুসৰণকাৰীসকলক সৎনামী বুলি কোৱা হয়। সৎনামী লোকসকলে একেশ্বৰবাদত বিশ্বাস কৰে। ভাৰতবৰ্ষৰ ছতীশগড়,পঞ্জাৱ, হাৰিয়ানা, দিল্লী, অসম,উৰিষ্যা আদি বিভিন্ন ৰাজ‍্যত সৎনাম ধৰ্মাৱলম্বী সৎনামী লোকসকল বাস কৰি আছে। ইংৰাজৰ শাসনকালত অসমৰ চাহ বাগানসমূহত কাম কৰাৰ উদ্দেশ্যে মধ‍্যপ্ৰদেশ,পঞ্জাৱ, উৰিষ্যা আদি ঠাইৰ পৰা ১৮৩৭-১৮৪৫ চনৰ ভিতৰত আড়কাঠীয়া আৰু গিৰমিটিয়া প্ৰথাৰে বিভিন্ন জনগোষ্ঠীৰ লগতে সৎনামী জনগোষ্ঠীৰো আগমন ঘটিছিল। তেতিয়াৰ পৰাই সৎনামী লোকসকল অসমত বাস কৰি আছে। কিছুদিন পিছত বাগানৰ কাম এৰি তেওঁলোক বস্তি অঞ্চলত নিগাজিকৈ থাকিবলৈ ল'লে। বৰ্তমান অসমৰ নগাঁও, হোজাই, কাৰ্বি আংলং,ডিব্ৰুগড়, তিনিচুকীয়া, শিৱসাগৰ,শোণিতপুৰ, বিশ্বনাথ, যোৰহাট, গোলাঘাট, দৰং,কাছাৰ আদি প্ৰায়বোৰ জিলাতেই সৎনামী লোক বাস কৰি আছে। এসময়ত শিক্ষা-দীক্ষাত যথেষ্ট পিছপৰি থকা সৎনামীসকল বৰ্তমানে উচ্চ শিক্ষা গ্ৰহণ কৰি শিক্ষা জগতত আগুৱাবলৈ সক্ষম হৈছে। বহু শিক্ষাৰ্থী স্নাতক, স্নাতকোত্তৰ ডিগ্ৰী অৰ্জন কৰিছে। সাংস্কৃতিক,অৰ্থনৈতিক,ক্ৰীড়া আদি দিশসমূহতো আগবাঢ়ি আহিছে।"সৎনাম ধৰ্মগ্ৰন্থ" হৈছে সৎনামীসকলৰ পৱিত্ৰ ধৰ্মগ্ৰন্থ। সৎনামীসকল প্ৰধানকৈ কৃষিজীৱী লোক, তেওঁলোকৰ মাজত চাকৰিয়ালৰ সংখ্যা বহু কম। কিছু সংখ্যক ব‍্যক্তি ব‍্যৱসায়-বাণিজ্যতো জড়িত হৈ আছে। সৎনামী জনগোষ্ঠীৰ লোকসকলে "সৎনাম ধৰ্ম" পালন কৰে। সৎনাম ধৰ্মৰ প্ৰৱৰ্তক হ'ল-"শ্ৰীশ্ৰীগুৰু ঘাসীদাস বাবা"। ১৭৫৬ চনৰ ১৮ ডিচেম্বৰৰ দিনা ছতীশগড়ৰ গিৰৌদপুৰত শ্ৰীশ্ৰীঘাসীদাস বাবাৰ জন্ম হৈছিল। তেওঁৰ পিতৃৰ নাম মহংগুদাস আৰু মাতৃৰ নাম অমৰৌতিন আছিল। সৎনাম ধৰ্মৰ প্ৰতীক হৈছে-"জৈত খাম"। প্ৰত‍্যেক নামঘৰতে একোখনকৈ "জৈত খাম"আছে। জৈত খামৰ ওপৰত বগা ৰঙৰ পতাকা লগোৱা থাকে,এই পতাকাখনে সত‍্য আৰু শান্তিৰ বাৰ্তা বহন কৰে। প্ৰতি বছৰে ১৮ ডিচেম্বৰ তাৰিখটোত সমগ্ৰ ভাৰতবাসী সৎনামী লোকসকলে পৰম পূজনীয় জগতগুৰু শ্ৰীশ্ৰীঘাসীদাস বাবাৰ জন্মদিনটো "গুৰু জয়ন্তী" উৎসৱ হিচাপে পালন কৰে। সকলো সামাজিক কাম-কাজৰ আগমূহূৰ্তত গুৰু বন্দনা, আৰতি,পন্থী গীত আদি পৰিৱেশন কৰাৰ নিয়ম আছে। সামাজিক কাম-কাজৰ পৰিচালনাৰ সুবিধাৰ্থে সমাজত কেইবাটাও পদ আছে তেওঁলোকক মাহান্ত,ভাণ্ডাৰী,পঞ্চ,চটিদাৰ(টেকেলা) বুলি কোৱা হয়। সমাজত পুৰুষ,মহিলা সকলোৰে সমান স্থান আছে। জন্ম, বিবাহ আৰু মৃত্যু সংস্কাৰ সম্পৰ্কীয় নিজাববীয়া সামাজিক নিয়ম আছে। সেই নিয়মৰে নিজৰ সামাজিক কামবোৰ সম্পন্ন কৰে। সৎনামী লোকসকলে প্ৰতি বছৰে ১৮ ডিচেম্বৰ তাৰিখে "গুৰু জয়ন্তী"উৎসৱ পালন কৰে। সেইদিনা গাঁৱৰ মুখিয়াল হিচাপে থকা মাহান্ত, ভাণ্ডাৰী,পঞ্চ,চটিদাৰ আৰু গাঁৱৰ সকলো পুৰুষ,মহিলাই নামঘৰত একত্ৰিত হৈ আৰতি মঙ্গল, পন্থী গীত আৰু নৃত্যৰে উৎসৱভাগ উদযাপন কৰে। আৰ্য সনাতন ধৰ্মৰ প্ৰভাৱত পৰি তেওঁলোকে ফাকুৱা(হোলী),দেৱালী আদি উৎসৱ পালন কৰে।দেৱালীৰ পিছদিনা গোবৰধন পূজা পাতে। সেইদিনা গৰুক গা ধুৱাই গাত তেল,হালধি লগাই নিৰ্দিষ্ট কেইবিধমান ব‍্যঞ্জনৰে খিচিৰি খুৱাই আৰু সন্ধিয়ালৈ "গো-পূজা'কৰা হয়। উৎসৱত বিভিন্ন পিঠা-পনা বনায়। উৎসৱত পন্থীনৃত্য,চোৱানৃত্য, দণ্ডানৃত্য আদি পৰিৱেশন কৰে। সৎনামী লোকসকলে "ছতীশগঢ়ী" ভাষা কয়। অসমত থাকি অসমীয়া ভাষাৰো কিছু প্ৰভাৱ পৰিছে। তাৰোপৰি চাহ জনগোষ্ঠীয় ভাষাৰ প্ৰভাৱো আছে। ভাৰত চৰকাৰে সৎনামী জাতিক "অনুসূচিত জাতি"ৰ তালিকাত অন্তৰ্ভুক্ত কৰিছে যদিও অসমত "অন্যান্য পিছপৰা শ্ৰেণী"ৰ তালিকাত অন্তৰ্ভুক্ত হৈ আছে। সৎনামী জাতিৰ কোনো ঠাল বা ফৈদ নাই। তেওঁলোকৰ প্ৰায় ৬৫ টা গোত্ৰ আছে। তাৰ ভিতৰত কেইটামান হৈছে-যেনে:অহিৰ,বনজাৰে,আৰিল(চাণ্ডিল),কুৰ্ৰে, দাহাৰীয়া,খুটে,ভতপাহৰী,বিন্দী,লহৰে,নৃসিং, পুৰেনা,টণ্ডন,ঘৃতলহৰে,যোগীবংশ,খৰবন্ধা, মহিলাং,ৰৌতীয়া,তুলসী,চন্দনীয়া,ভৰদ্বাজ,ধেৱৰী,কছৰীয়া,লক্ষ্মী,মনোহৰ,নৌৰাংগে,পাণ্ডে, বৈৰবংশ আদি। ছতীশগড়ৰৰ ভাণ্ডাৰপুৰ ৰাজপ্ৰসাদ শোভাবৰ্ধন কৰা ৰাজমাতা পৰম পূজনীয়া "মিনীমাতা"ৰ অসমৰ কলিয়াবৰ দলগাৱঁত ১৯১৩ চনৰ মাৰ্চ মাহত দৌল উৎসৱৰ দিনা জন্ম হৈছিল। ৰায়পুৰ জিলাৰ জগত গুৰু শ্ৰীশ্ৰীঅগমদাসৰ লগত মিনীমাতাৰ বিবাহ সম্পন্ন হৈছিল। তেওঁ ছতীশগড়ত একেৰাহে ১৯৫২ চনৰ পৰা ১৯৭২ চনলৈকে এগৰাকী নিষ্ঠাৱান সাংসদ হিচাপে কাৰ্যনিৰ্বাহ কৰিছিল। বৰ্তমান তেখেতৰ স্মৃতিত ছতীশগড় চৰকাৰে কলিয়াবৰত"মিনীমাতা ভৱন" নিৰ্মাণৰ বাবে পুজিঁ আৱণ্টন কৰিছে।"ভাৰতৰ স্বাধীনতা সংগ্ৰামত কলিয়াবৰৰ ভূমিকা"নামৰ কিতাপত উল্লেখনীয় স্বাধীনতা সংগ্ৰামীসকলৰ ভিতৰত কলিয়াবৰৰ স্বৰ্গীয় গুহা মহন্ত(সৎনামী)আৰু স্বৰ্গীয় সুধাৰাম সৎনামীদেৱৰ নাম উল্লেখযোগ্য। তাৰোপৰি শোণিতপুৰ জিলাৰ বাহঁবেৰা গাঁৱৰ নিবাসী স্বৰ্গীয় কবি মনোহৰ দাস নৃসিং দেৱৰ নামো লেখত লবলগীয়া। বৃটিছৰ শাসনকালত বৃটিছ চৰকাৰে গুৰু বালকদাসক ৰজা উপাধি প্ৰদান কৰিছিল। পঞ্জাৱৰ নাৰনলত ঔৰংজেৱৰ লগত হোৱা যুদ্ধত সৎনামী সকলৰ অৱদান উল্লেখনীয়। অসমত ১৯৬৯ চনৰ পৰাই"সদৌ অসম সৎনামী সমাজ কল‍্যাণ পৰিষদ"নামৰ সংগঠনটোৱে সমাজৰ সকলো কাম-কাজ সুচাৰুভাৱে সম্পাদন কৰি আহিছে। সৎনামী সমাজক লৈ একাংশ দুস্কৃতিকাৰী ব‍্যক্তিয়ে অপবাদ প্ৰচলিত কৰিছে যে সৎনামীসকল চামাৰ জাতিৰ লোক হয়। এই অপবাদ সম্পূৰ্ণ ভিত্তিহীন আৰু মিছা। চামাৰ জাতিৰ লগত সৎনামীসকলৰ কোনো সম্পৰ্ক নাই। সৎনামী জাতি এটা সুকীয়া জাতি আৰু ইয়াৰ নিজস্ব ধৰ্ম আছে। ১৯২৬ চনত ছতীশগড়ত হোৱা "সৎনামী মহাসভা"ই তদানীন্তন বৃটিছ চৰকাৰৰ গৱৰ্ণৰ sir Montagu Butler ক এখন প্ৰতিবেদন দাখিল কৰিছিল। তাত উল্লেখ আছিল যে The satnamis do not do the Chamar's work.Their occupation is agriculture and menial work and we pray your excellency may be pleased to order a circular to be issued to the effect that the satnamis should be called satnamis and not the chamars.ইয়াৰ উত্তৰত বৃটিছ চৰকাৰৰ chief secretary R.A.WILSON মহোদয়ে লিখিছে যে You ask that satnamis be called satnamis and not chamars.It has been decided that satnamis shall be shown as a separate group in the next census returns.Instructions are also being issued that in official papers satnamis shall not be referred to in future as chamars.
 * শিক্ষা আৰু সংস্কৃতি:
 * জীৱিকা:
 * সমাজ ব্যৱস্থা:
 * উৎসৱ-পাৰ্বণ:
 * ভাষা:
 * গোত্ৰ বা উপজাতি:
 * ঐতিহাসিক সমল: